Fodboldspilleren David Nielsen bliver tiltalt for vold for episoden, hvor han slog Allan Gaarde ned ved en træning i februar 2005.

Nordjyllands rejser tiltale for vold mod den tidligere AaB-spiller David Nielsen. - Vi har vurderet sagen og afhørt de vidner vi skulle, og så sigter vi ham for vold, fortæller politiadvokat Peter Rask til TV2/Nord. David Nielsen sigtes efter straffelovens paragraf 244, der kan give mellem en bøde og tre års fængsel. Byretten i Aalborg har nu 37 dage til at få retsmødet afviklet. Politiet tog først sagen op i sidste måned, fordi David Nielsen detaljeret beskrev episoden i sin bog.